ก้านกล้วย - วิกิพีเดีย

# ก้านกล้วย

### จากวิกิพีเดีย สารานุกรมเสรี

| บทความนี้มีลิงก์แทรกในบทความที่ข้ามไปภาษาอื่นโดยเป็นลิงก์สีฟ้าอ่อน โดยผู้เขียนใส่ไว้เพื่อสะดวกในการเขียน และควรแก้ลิงก์ภาษาอื่นเป็นข้อความธรรมดา เมื่อมีลิงก์ภาษาไทยที่ถูกต้อง หรือเห็นควร เพื่อไม่ให้ผู้อ่านสับสน

สารานุกรมประเทศไทย
...

  บทความนี้ เป็นชื่อภาพยนตร์ สำหรับความหมายอื่นดูที่ ก้านกล้วย (แก้ความกำกวม)

ก้านกล้วย

ก้านกล้วย (2549) เป็นภาพยนตร์แอนิเมชันสามมิติ สร้างโดย กันตนา แอนนิเมชั่น เป็นเรื่องราวที่ได้แรงบันดาลใจจากเกร็ดบางส่วนของพงศาวดาร ว่าลักษณะคชลักษณ์ของช้างทรงของสมเด็จพระนเรศวรมหาราชนั้น จะมีหลังโค้งลาด คล้ายก้านกล้วย ชื่อตามพงศาวดารนั้นคือ เจ้าพระยาปราบหงสาวดีหรือเดิมชื่อ เจ้าพระยาไชยานุภาพ หรือ พลายภูเขาทอง โดยในเรื่องใช้ชื่อว่า ก้านกล้วย เป็นตัวเอก ก้านกล้วยเป็นแอนิเมชันที่ได้ คมภิญญ์ เข็มกำเนิด คนไทยที่ได้ไปศึกษาทางฟิลม์และวิดีโอเน้นด้านการทำแอนิเมชันที่สหรัฐอเมริกา และได้เคยร่วมงานสร้างตัวละครและทำภาพเคลื่อนไหวที่เคยร่วมงานกับบริษัทวอลท์ดิสนีย์ และ บลูสกายสตูดิโออย่าง ทาร์ซาน (Tarzan), ไอซ์เอจ (Ice Age)และ แอตแลนติส (Atlantis) มาเป็นผู้กำกับ พร้อมกลุ่มนักแอนิเมชันทั้งชาวไทยและต่างชาติกว่า 100 คน

ก้านกล้วยเป็นแอนิเมชันที่ยังคงเอกลักษณ์ความเป็นไทย ไม่ว่าจะเป็นฉากที่เป็นภูมิทัศน์แบบไทย ต้นไม้ ไม้ดอก สภาพป่า และประเพณีไทย เช่น การคล้องช้าง การนำฉากหมู่บ้านทรงไทย แสดงพืชพรรณไม้ไทย เช่น ต้นราชพฤกษ์ (หรือคูน หรือลมแล้ง)ซึ่งเป็นต้นไม้ประจำชาติ ในฤดูกาลต่างๆ รวมทั้งการออกดอกเหลืองอร่ามในหน้าแล้ง แสดงฉากประเพณีลอยกระทง เป็นต้น

ก้านกล้วย เป็นแอนิเมชันที่สร้างด้วยเทคนิคคอมพิวเตอร์ อีกเรื่องนึงของประเทศไทย ซึ่งก่อนหน้านี้มีภาพยนตร์แอนิเมชันที่ใช้เทคนิคดังกล่าว คือ ปังปอนด์ และ แอนิเมชันซึ่งถือเป็นเรื่องแรกของไทยคือ สุดสาคร ซึ่งเป็นแอนิเมชันสองมิติ

ก้านกล้วย ได้ถูกนำมาดัดแปลงเป็น ภาพยนตร์การ์ตูนทางโทรทัศน์ ทางช่อง 7 สี ใช้ชื่อว่า "ก้านกล้วย ผจญภัย" ฉายทุกวันอาทิตย์ เวลา 17.00-17.30 น. มีเนื้อหารายละเอียดมากขึ้น โดยใช้ตัวละคร เดิม

## [แก้] เรื่องย่อ

นานมาแล้วในป่าใหญ่เป็นที่อยู่ของช้าง และสัตว์ป่าอื่นๆเข้ามาดูแสงดา(เสียงพากษ์โดย นันทนา บุญหลง) ให้กำเนิดลูกช้างที่มีช่อว่า ก้านกล้วย (เสียงพากษ์โดย ด.ช.อัญญาฤทธิ์ พิทักษ์ติกุล) และพอตอนเช้า ก้านกล้วยกำลังเล่นซ่อนหากับกบในบึง และข้างบนมีเพื่อนสี่คนชื่อว่า มะโร มะโหนก บักอึด เสริม ทั้งสี่ชอบเล่นกบลูกบอล แต่ลูกบอลตกลงไปในบึงและสั่งให้ก้านกล้วยไปเอามา แต่ก้านกล้วยก็ไม่ยอมเอา และมะโรงก็ล้อก้านกล้วยว่า เอ็งขี้ขลาดเหมือนพ่อมึงนั่นและ และก้านกล้วยก็โกรธมากก็เลยวิ่งชน มะโรงเพื่อจะต่อสู้กัน และ เสริม มะโหนก บักอึก ก็เลยสู้ด้วย และมีพวกกบและจิ๊ดริ๊ดนกพิราบสื่อสารแห่งกองทัพกรุงศรีอยุธยา และพอสู้เสร็จก้านกล้วยก็กับไปหาแสงดาแม่ของเขา และ แสงดาถามว่า ลูกออกไปเล่นมาใช่หรือเปล่า ก้านกล้วยปิดตาข้างซ้ายเอาไว้แต่มีจิ๊ดริ๊ดพูดเรื่องก้านกล้วยไปตีช้างตัวอื่นๆด้วยสะใจจริงๆเลย และแสงดาก็เช็ดตาข้างซ้ายของก้านกล้วย และตกกลางคืนก้านกล้วยพูดกับแม่ว่า :พ่อของผมขี้ขลาดเหรอ?: แม่พูดว่า :ทำไมลูกพูดอย่างงั้นล่ะ คุณพ่อไม่ของหนูเป็นช้างที่ไม่ขี้ขลาด พ่อของหนูชื่อภูผา: ก้านกล้วยคิดว่า ต้องไปตามหาพ่อของผมไม่รู้ว่าพ่อผมอยู่ที่ไหน? และได้มาเจอกับชบาแก้วช้างสาวสีชมพูน่ารัก และก้านกล้วยตกใจ และชบาแก้วตามก้านกล้วย และชบาแก้วก็หลอกก้านกล้วยไปที่บ้านของมะหูด และก้านกล้วยฝึกฝน จนโตขึ้นพอกลางคืน ก้านกล้วยกับชบาแก้ว กำลังลอยกระทงอย่างสนุกสนาน และตอนเช้า พวกพม่าก็ได้เอาสัตว์ร้ายอย่าง เช่น เสือ ชะมด เป็นต้น และคนในหมู่บ้านก็ตกใจวิ่งหนีที่หลบซ่อน และก้านกล้วยก็มาจัดการกับพวกรุกรานให้ออกไป และสู้เสร็จแล้วช้างทั้งโขลงน้ำไปที่กรุงศรีอยุธยา แต่ก้านกล้วยคิดว่า :น่าจะมีภูผาอาศัยอยู่สินะ:และพอไปถึงช้างทั้งโขลงได้เห็นวัดและวังและคนในหมู่บ้านนี้ ช้างทั้งหมดคิดว่าไม่เคยเห็นรูปทรงแบบนี้เลย สวยจริงๆ

## [แก้] ข้อมูลจำเพาะ

### [แก้] ข้อมูลภาพยนตร์

- อำนวยการสร้าง : กันตนา แอนนิเมชั่น, สหมงคลฟิล์ม
- กำกับภาพยนตร์ : คมภิญญ์ เข็มกำเนิด
- บทภาพยนตร์ : อัมราพร แผ่นดินทอง, จรูญพร ปรปักษ์ประลัย
- ประเภทภาพยนตร์ : แอนิเมชัน, ดรามา, ตลก
- ออกฉายครั้งแรก : 18 พฤษภาคม พ.ศ. 2549
- ความยาว : 93 นาที

### [แก้] ผู้ให้เสียงพากย์

- ก้านกล้วย (วัยเด็ก) : ด.ช.อัญญาฤทธิ์ พิทักษ์ติกุล
- ก้านกล้วย (วัยหนุ่ม) : ภูริ หิรัญพฤกษ์
- ชบาแก้ว (วัยเด็ก) : ด.ญ.นวรัตน์ เตชะรัตนประเสริฐ
- ชบาแก้ว (วัยสาว) : วรัทยา นิลคูหา
- จิ๊ดริด : พงษ์สุข หิรัญพฤกษ์
- พังนวล : จุรี โอศิริ
- แสงดา : นันทนา บุญหลง
- มะโหนก : โก๊ะตี๋ อารามบอย
- มะโรง : ฤทธิเดช ฤทธิชุ
- เสริม : วิยะดา จิตมะหิมา
- บักอึด : พุทธิพันธ์ พรเลิศ
- มะหูด : เทพ โพธิ์งาม
- สิงขร : รอง เค้ามูลคดี
- งวงแดง : เอกชัย พงศ์สมัย
- หัวหมู่พม่า : วสันต์ พัดทอง
- นายกองพม่า : ชาญณรงค์ ขันทีท้าว (ติ๊ก กลิ่นสี)
- ทหารพม่า 1 : ธงชัย คะใจ
- ทหารพม่า 2 : องอาจ เจียมเจริญพรกุล
- ทหารพม่าขี้เมา : ธีระวัฒน์ ทองจิตติ
- สมเด็จพระนเรศวรมหาราช (วัยเด็ก) : บุญชลิด โชคดีภูษิต
- สมเด็จพระนเรศวรมหาราช (วัยหนุ่ม) : สุเมธ องอาจ (สุเมธ & เดอะปั๋ง)
- พระมหาอุปราชา (วัยเด็ก) : สราวุธ เจริญลาภ
- พระมหาอุปราชา (วัยหนุ่ม) : กลศ อัทธเสรี

(ควบคุมการบันทึกเสียงพากย์โดย นันทนา บุญหลง)

## [แก้] รางวัล

- ภาพยนตร์เรื่องก้านกล้วย ได้รับรางวัล Best Feature Film จากการประกวดแอนิเมชัน AniMadrid 2006 ที่ประเทศสเปน[1]
- ภาพยนตร์เกียรติยศแห่งปี , ภาพยนตร์ยอดนิยมแห่งปี ที่ทำรายได้สูงสุด, บันทึกเสียงยอดเยี่ยม , ดนตรีประกอบภาพยนตร์ยอดเยี่ยม รางวัลพระราชทานพระสุรัสวดี (ตุ๊กตาทอง) ครั้งที่ 28 ประจำปี พ.ศ. 2549

## [แก้] อ้างอิง

1. ↑ http://www.animadrid.com/animadrid_06/palmares06.php

## [แก้] แหล่งข้อมูลอื่น

- เว็บไซต์ของก้านกล้วย
- ข่าวจากผู้จัดการออนไลน์
- ข่าวจาก modernine
- ก้านกล้วย ที่ สยามโซน.คอม

| ก้านกล้วย เป็นบทความเกี่ยวกับ ภาพยนตร์ หรือ รายการโทรทัศน์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ก้านกล้วย ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%81/%E0%B9%89/%E0%B8%B2/%E0%B8%81%E0%B9%89%E0%B8%B2%E0%B8%99%E0%B8%81%E0%B8%A5%E0%B9%89%E0%B8%A7%E0%B8%A2.html".

หมวดหมู่: บทความที่มีลิงก์ไปภาษาอื่นในส่วนเนื้อหา | ภาพยนตร์ไทย | ภาพยนตร์แอนิเมชัน | บทความเกี่ยวกับ ภาพยนตร์ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Français